|  |
| --- |
| **N Á R O D N Á R A D A  S L O V E N S K E J R E P U B L I K Y** |
| V. volebné obdobie |

**Návrh**

**Zákon**

**z ……………… 2011,**

**ktorým sa mení a dopĺňa zákon Národnej rady Slovenskej republiky č. 253/1994 Z. z.   
o právnom postavení a platových pomeroch starostov obcí a primátorov miest v znení neskorších predpisov**

Národná rada Slovenskej republiky sa uzniesla na tomto zákone:

# Čl. I

Zákon Národnej rady Slovenskej republiky č. 253/1994 Z. z. o právnom postavení a platových pomeroch starostov obcí a primátorov miest v znení zákona Národnej rady Slovenskej republiky č. 374/1994 Z. z., zákona č. 172/1998 Z. z., zákona č. 453/2001 Z. z., zákona č. 289/2002 Z. z. a zákona č. 460/2008 Z. z. sa mení a dopĺňa takto:

1. V § 4 ods. 1 sa vkladá nová tabuľka:

|  |  |  |  |  |  |
| --- | --- | --- | --- | --- | --- |
| 1. |  |  | do | 500 obyvateľov | 1,49-násobok, |
| 2. | od | 501 | do | 1 000 obyvateľov | 1,65-násobok, |
| 3. | od | 1 001 | do | 3 000 obyvateľov | 1,98 -násobok, |
| 4. | od | 3 001 | do | 5 000 obyvateľov | 2,17-násobok, |
| 5. | od | 5 001 | do | 10 000 obyvateľov | 2,34-násobok, |
| 6. | od | 10 001 | do | 20 000 obyvateľov | 2,53-násobok, |
| 7. | od | 20 001 | do | 50 000 obyvateľov | 2,89-násobok, |
| 8. | od | 50 001 | do | 100 000 obyvateľov | 3,19-násobok, |
| 9. | nad |  |  | 100 000 obyvateľov | 3,58-násobok. |

2. V § 4 odsek 2 znie:

„(2) Plat starostu nemôže byť nižší, ako je ustanovené v § 3. Obecné zastupiteľstvo môže tento plat hlasovaním kedykoľvek v priebehu funkčného obdobia meniť.“

3. § 4 sa dopĺňa odsekom 5, ktorý znie:

„(5) Obecné zastupiteľstvo v obci s počtom obyvateľov do 500 môže kedykoľvek, so súhlasom konkrétneho starostu, znížiť 1,49-násobok platu až na 0-násobok počas jeho funkčného obdobia.“

4. V § 5 sa vypúšťa odsek 1.

Doterajšie odseky 2 až 5 sa označujú ako odseky 1 až 4.

5. V § 5 odsek 1 znie:

„(1) Po zániku mandátu starostu okrem dôvodov uvedených v osobitnom predpise9) z dôvodu skončenia funkčného obdobia patrí starostovi odstupné z rozpočtu obce vo výške 3-násobku jeho priemerného mesačného platu, ak vykonával funkciu aspoň 1 rok.“

6. V § 5 odsek 2 znie:

„(2) Priemerným mesačným platom na účely odseku 1 a § 2 ods. 2 je súčet platu podľa § 3 alebo podľa § 4 ods. 2 za obdobie dvanástich po sebe nasledujúcich kalendárnych mesiacov predchádzajúcich mesiacu, v ktorom vznikla potreba zistenia priemerného mesačného platu. Priemerný mesačný plat sa zaokrúhľuje na najbližší eurocent nahor.“

Čl. II

Tento zákon nadobúda účinnosť 1. marca 2011.